Uhiuus , pool aastat tagasi valminud hotell suurepärase asukohaga Alanya keskuses mere lähedal. Sobib kõigile, kes puhkuse ajal soovivad palju šopata, linnas lonkida ja ööelu nautida. Rand on 150 m kaugusel üle tee. Linnamelu võib pisut härida. Hotell on stiilse ja moodsa interjööriga. Kõik hinnas teenus  sisaldab kolme toidukorda päevas ja piiramatul hulgal kohalikke karastus- ja alkohoolseid jooke kella kümnest hommikul südaööni. Öisel ajal tuleb lõbude eest maksma hakata. Olemas vabaajajuhid.    Rand:  Hotellil on ühine rand teisel pool teed asuva sama keti hotelliga Grand Zaman. Lamamistoolid ja  päevavarjud on tasulised. Hind 3 eurot.  Basseinid:  Hotelli väikeses, aga nägusas aias on 2 basseini - üks hotelli kõrval ja teine taga. Tagumises basseinis on 3 liumäge. Lastebassein on eraldi. Kummagi basseini juures on basseinibaar.. Tervisekeskus:  Saun ▪ hamam ▪ jõusaal (kõik tasuta, protseduurid saunas on tasulised)  Meelelahutus ja sport:  Lauatennis ▪ rannavõrkpall ▪ noolemäng  Restoranid, baarid:  Hotelli restoranil on suur välisterrass. Lisaks on Grand Zaman Gardenis 2 basseinibaar.  Teenused:  Rahavahetus ▪ minimarket ▪ wifi lobbys ja basseini juures (tasuta).    Toad:  147 tuba, sealhulgas 7 sviiti. Tubadest avaneb ilus vaade basseinile ja kaugel paistvale merele või vanalinnale ja mägedele. Tavatoa pindala on 25 m2. Toad on plaatpõrandaga ja avara rõduga, neis on 1 lai ja 1 kitsas voodi. Tuppa mahub pere kahe lapsega või 3 täiskasvanut. Peretoad on veidi suuremad. Nad on tavatoaga ühte moodi,  ainult lisaks on väike alkoov lahtikäiva diivanvoodiga, kuhu võib magama panna 1 või 2 last.  Tubades on: SAT-Tv muusikakanalitega ▪ telefon ▪ seif (lisatasu eest) ▪ minibaar (lisatasu eest) ▪ föön ▪ kliimaseade.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside  kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Kõik hinnas teenus.  Hinnale lisandub:  ▪ Viisa. Eesti ja halli passi omanikele maksab viisa 15 dollarit või 10 eurot, punase Vene passi omanikele 20 dollarit (makstakse sularahas piiril)  ▪ Kindlustus (soovi  korral)